  Майя Бывальцева Ижкарын 13-15 толсуре ортчем следж-хоккеен шудонъя «Kalashnikov cup» калыккуспо ӵошатсконъёсын Удмуртилэн командаез азвесь медальёс утӥз. Со сярысь элькунысь спортъя министерстволэн «ВКонтакте» мерлыко вотэсысь бамаз ивортэмын. Кубокез Россилэн люкам командаез утӥз. Куинетӥ интыын Европалэн командаез, ньылетӥ интые Азилэн сборноез кылиз. Тодэ вайытом, ӵошатсконъёсы Финляндиысь, Казахстанысь, Словакиысь но Россиысь 14-23 аресъем следж-хоккеистъёс пыриськизы. Ижкарын М. Т. Калашниковлэн кубокез понна калыккуспо ӵошатсконъёс нырысьсэ 2019-тӥ арын ортчизы. Йӧ вылэ озьы ик ньыль команда потӥз, Удмуртиысь егит спортсменъёс кыкетӥ инты басьтӥзы.  Тегъёс: Спорт Ижкар Следж-хоккей егитъёс Удмуртия 100ар  